Diari Oficial de la Generalitat Valenciana


Sumari del DOGV 5482, del 02-04-2007 (2007/2524)

Notificació a Cerámicas del Sol. Judici número 230/2006.
--------------------------------------------------------

### Dades del document

Número de DOGV
:   5482

Data del DOGV
:   02-04-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2524


Data del document
:   07-02-2007

Organisme emissor
:   Jutjat de Primera Instància Número 5 de Dénia

Tipus de document
:   Edicte

Descriptors 

:   * sistema judicial

Judici verbal (desnonament per falta de pagament) 230/2006  
Part demandant: Vicente Zaragoza Mengual i Amparo Sancho Masanet.  
Part demandada: Cerámicas del Sol.  
En el judici referit s'ha dictat la resolució que, literalment, és com es diu:  
"Sentència número 11/2007  
Dénia, 7 de febrer de 2007  
José María Bernabéu Vergara, magistrat jutge del Jutjat de Primera Instància número 5 d'esta ciutat, ha vist les presents actuacions de judici verbal de desnonament i reclamació de rendes tramitades en este Jutjat i registrades amb el número 230/2006, seguides a instància del procurador senyor Sastre Botella, en nom i representació de Vicente Zaragoza Mengual i Amparo Sancho Masanet, enfront de la mercantil Cerámicas del Sol, i ha dictat la present resolució sobre la base i l'estimació dels següents  
Antecedents de fet  
1. La part actora, en la representació acreditada, va interposar un escrit de demanda de judici verbal de desnonament i reclamació de rendes impagades enfront de la mercantil indicada, que va tocar per torn a este Jutjat, on es manifestaven els fets i fonaments de dret que es van estimar aplicables i que acabava amb la sol·licitud al Jutjat que dictara una sentència que estimara la demanda, per la qual es decretara resolt el contracte d'arrendament per a ús diferent d'habitatge subscrit entre les parts i el desnonament del demandat respecte del local número 8, siti a l'avinguda de les Corts valencianes, edifici Diana 2000 de Dénia, amb l'advertència legal de llançament si no el desallotjava dins del termini legal i amb la condemna expressa en costes.   
2. Per la interlocutòria de 3 de maig de 2006 es va admetre a tràmit la demanda presentada, i se li va admetre la tramitació prevista per als judicis verbals en els articles 437 i següents de la LEC, amb les especialitats previstes per als supòsits de desnonament incloses en els esmentats articles, i es van citar les parts per a l'oportuna celebració de l'acte del judici, que va tenir lloc el dia 6 de febrer de 2007, amb l'assistència únicament de la part actora a pesar que havia sigut citada degudament la demanda. La part demandant va sol·licitar a este Jutjat que es decretara el desnonament sense cap altre tràmit més en els termes indicats en el sol·licite de l'escrit de demanda, atés que no constava com a íntegrament pagada la renda arrendatícia establida en el contracte subscrit a este efecte i vinculant per a les parts; i sol·licitava, així mateix, que es condemnara la demandada a pagar la quantitat de 23.400 euros per les 15 mensualitats no pagades, més 3.744 euros en concepte d'IVA.  
Fonaments de dret  
1. L'actora exerceix una acció de desnonament per falta de pagament de les rendes i reclamació de rendes degudes, corresponents, tal com es va concretar en l'acte de judici, als mesos des de desembre de 2005 fins a febrer de 2007 -15 mensualitats-, ascendint l'import degut a 23.400 euros, tal com resulta de l'existència d'una renda mensual pactada de 1.560 euros. A esta xifra és aplicable, en concepte d'IVA, la quantitat de 3.744 euros. I això resulta de l'apreciació del vincle subscrit per les parts ara litigants en data 1 de juliol del 2002, que tenia com a objecte l'arrendament del local de negoci descrit anteriorment, i que s'aporta com a document número 2 de la demanda, i en concret quant al càlcul de la renda pactada, segons el contingut de l'estipulació segona de l'esmentat contracte.  
2. En l'acte de la realització del judici, en el dia de hui, la part actora ha sol·licitat que es tinga per reproduïda la prova documental que figura en la causa, així com l'interrogatori de part, segons la fórmula ficta confessio de l'article 304 de la LEC, en el sentit que es tinguera per certa la vigència del contracte d'arrendament per a ús diferent d'habitatge indicat, així com l'impagament de la quantitat corresponent a la renda arrendatícia fixada des de desembre de 2005 fins a l'actualitat. Tot això, acompanyat de la incompareixença efectiva del demandat, ha de determinar, entenent que ha quedat bastant acreditada la certesa de la pretensió exercida, que es dicte una resolució que dispose el desnonament de la mercantil arrendatària i la condemna a pagar les rendes degudes, duent-se a terme els tràmits indispensables per a fer efectiu el desallotjament de l'immoble il·legítimament ocupat. Així, hi és plenament aplicable la prescripció referida en l'article 440.3 de la LEC, el qual fa referència al fet que si el demandat no compareix a la vista quan siga citat en compliment de les formalitats legals vigents, se'n declararà el desnonament sense cap altre tràmit".  
3. De conformitat amb el que disposen els articles 394 i 395 de la LEC, pertoca imposar les costes del present procediment a la part demandada.   
Vistos els articles esmentats i concordants, així com els restants aplicables de manera general i pertinent.  
Decisió  
Estimant íntegrament la demanda interposada pel procurador Sastre Botella, en nom i representació de Vicente Zaragoza Mengual i Amparo Sancho Masanet, acorde declarar resolt el contracte d'arrendament per a ús diferent d'habitatge del local siti a Dénia, local comercial número 8 de l'avinguda de les Corts Valencianes, edifici Diana 2000, carrer del País Valencià, número 123, i conseqüentment que pertoca el desnonament, i condemne la mercantil Cerámicas del Sol i els seus representants a desallotjar i deixar lliure i a disposició del demandant, dins del termini de 15 dies, el local descrit, advertint-lo que si no ho fa així voluntàriament, es procedirà al seu llançament.  
Així mateix, condemne Cerámicas del Sol a pagar als demandants la quantitat de vint-i-tres mil quatre-cents euros (23.400 Euros) en concepte de rendes degudes, més 3.744 euros en concepte d'IVA meritat.  
Tot això amb la condemna expressa en costes a la part demandada.  
Notifiqueu la present resolució a totes les parts implicades, fent-los saber que no és ferma i que s'hi pot interposar un recurs d'apel·lació en el termini de cinc dies hàbils a partir de la seua notificació per a l'Audiència Provincial d'Alacant, que caldrà preparar, si pertoca, en la forma que estableixen l'article 455 i següents de la LEC 1/2000.  
Esta és la meua sentència, que s'inclourà en el llibre de sentències i de la qual s'unirà un certificat a les actuacions i que, definitivament jutjant en primera instància, que pronuncia, mana i firma José María Bernabéu Vergara, magistrat jutge del Jutjat de Primera Instància i Instrucció número 5 de Dénia i partit."  
Atés que es desconeix l'actual domicili o residència de la part demandada, mitjançant la provisió del dia de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana i al tauler d'anuncis del Jutjat per a dur a terme la diligència de notificació de sentència.  
Dénia, 7 de febrer del 2007.- La secretària judicial: Gemma María Goig Revert.